Diari Oficial de la Generalitat Valenciana


Sumari del DOGV 3742, del 04-05-2000 (2000/3153)

RESOLUCIÓ de 12 d'abril de 2000, del president de la Junta Qualificadora de Coneixements de Valencià, per la qual convoca proves extraordinàries per a l'obtenció de certificats oficials administratius de coneixements de valencià que expedix la Junta Qualificadora de Coneixements de Valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3742

Data del DOGV
:   04-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3153


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 12 d'abril de 2000, del president de la Junta Qualificadora de Coneixements de Valencià, per la qual convoca proves extraordinàries per a l'obtenció de certificats oficials administratius de coneixements de valencià que expedix la Junta Qualificadora de Coneixements de Valencià. [2000/X3153]
  
La comissió delegada del ple de la Junta Qualificadora de Coneixements de Valencià va acordar, en la sessió del passat 29 de març, acceptar la petició de realització de proves extraordinàries de coneixements de valencià per a jutges, fiscals i magistrats formulada per la Direcció General de Justícia de la Conselleria de Justícia i Administracions Públiques, atenent al conveni de formació subscrit entre el Consell General del Poder Judicial i la Generalitat Valenciana.
  
Per això, i segons el que disposa l'article 10 del Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, resolc:
  
Primer
  
Convocar proves extraordinàries per a l'obtenció dels certificats administratius de grau elemental i de grau mitjà de coneixements de valencià dirigides exclusivament a jutges, fiscals i magistrats.
  
Segon
  
Nomenar els membres de la Comissió Examinadora que actuarà en estes proves, que són:
  
- President: Vicent Satorres Calabuig.
  
- Secretària: Dolors Sánchez Pons.
  
- Vocal: M. Teresa Boscà Lloret.
  
- Vocal: Josep Sendra Chesa.
  
- Vocal: Donís Seguí Penadés.
  
Tercer
  
Les proves extraordinàries tindran lloc a la ciutat de València els mateixos dies previstos en l'annex I de la resolució mencionada per als certificats de grau elemental i mitjà.
  
La Comissió Examinadora fixarà l'hora i el lloc de realització de les proves i donarà trasllat amb prou antelació a la Direcció General de Justícia, perquè ho comunique a les persones interessades.
  
DISPOSICIÓ FINAL
  
A la resta d'aspectes relatius a les proves els serà d'aplicació el que disposa la Resolució de 15 de març de 2000, del conseller de Cultura, Educació i Ciència, per la qual es convoquen les proves per a l'obtenció dels certificats oficials administratius de coneixements de valencià (DOGV núm. 4.375, de 20 de març de 2000).